Matematika 2 (školska 2019/2020)

1) Prisustvo na pedavanjima i vežbama nije obavezno.

2) Kolokvijumi (nisu obavezni) su zamena za pismeni i prvi deo usmenog:

a) Prvi kolokvijum 35 poena (25 poena zadaci + 10 poena teorijski test)

b) Drugi kolokvijum 35 poena (25 poena zadaci + 10 poena teorijski test).

Student je POLOŽIO kolovijume ukoliko ima u zbiru na oba kolokvijuma minimum 25 poena na zadacima i minimum 5 poena na teorijskim testovima (i ni jedan poen manje).

Nema popravnih kolokvijuma.

3) Formiranje ocene preko ostvarenih poena na kolokvijumima:

a) Student koji je položio kolokvijume ne mora izlaziti na usmeni deo ispita, pri čemu mu se ocena formira na osnovu ostvarenih poena na kolokvijumima na sledeći način:
30 - 43 poena .... ocena 6
44 – 57 poena .... ocena 7
58 – 70 poena .... ocena 8.

Ovo skaliranje poena VAŽI SAMO ZA KOLOKVIJUME!

b) Za veće ocene ili ukoliko student koji je POLOŽIO kolokvijume nije zadovoljan ocenom, može izaći na usmeni deo ispita (koji se sastoji samo od izvlačenja cedulje sa tri pitanja i usmenog odgovaranja tj. bez ponovnog rađenja teorijskog testa).

c) Poeni ostvareni preko kolokvijuma važe SAMO u januarskom i februarskom roku. Ukoliko neko izađe na pismeni u navedena dva roka i ostvari slabiji rezultat od onog na kolokvijumima, SAMO u ta dva roka će mu se računati bolji rezultat.

4) Ispit:
Student koji nije položio kolokvijume ili nije zadovoljan svojim učinkom na kolokvijumima izlazi na ispit.

Ispit se sastoji od pismenog i usmenog dela ispita. Ispit je položio svako ko ima minimum 51 poen u zbiru na pismenom i usmenom. Na ispitu ocene se formiraju na sledeći način:
51 - 60 poena .... ocena 6
61 – 70 poena .... ocena 7
71 – 80 poena .... ocena 8
81 – 90 poena .... ocena 9
91 – 100 poena .... ocena 10.

Ispit MORA biti prijavljen u roku u kom student želi da polaže (i za pismeni i za usmeni).

1. Pismeni deo ispita se polaže u terminu zakazanom od strane fakulteta i sastoji se od 5 zadataka (ukupno 50 poena, radi se 2 i po sata). Da bi se položio pismeni deo ispita neophodno je da student ima minimum 25 poena (od 50) na zadacima.
2. Student koji je položio pismeni deo ispita izlazi na usmeni deo. Usmeni deo ispita nosi 50 poena i podeljen je u dva dela.
Prvi (eliminacioni) deo usmenog ispita se sastoji od teorijskog testa koji se radi pismeno i pregleda se na licu mesta (ukupno 20 poena, radi se 30 minuta). Neophodno je imati minimum 10 poena na teorijskom testu.
Ukoliko student ima manje od 10 poena na teorijskom testu, to znači da nije položio usmeni u tom roku i nema pravo da pristupi polaganju drugog dela usmenog ispita.
Ukoliko student ima minimum 10 poena na teorijskom testu on može pristupiti polaganju drugog dela usmenog ispita, pri čemu ukoliko zbir poena sa zadataka i sa teorijskog testa prelazi 50 poena, student može upisati odgovarajuću ocenu (6 ili 7) bez drugog dela usmenog.

Drugi deo usmenog (ukupno 30 poena) se sastoji od izvlačenja cedulje sa tri pitanja. Student piše koncept nakon čega usmeno odgovara na pitanja. Ukoliko nakon usmenog odgovaranja student ne skupi minimum 51 poen u zbiru (zadaci + teorijski test + usmeno odgovaranje), prilikom sledećeg izlaska na usmeni ispit opet radi eliminacioni teorijski test.

Termini usmenih delova ispita se objavljuju na sajtu profesora/asistenta za svaki rok i ne održavaju se istog dana kao i pismeni. Student koji izlazi na usmeni deo ispita obavezan je da se prijavi predmetnom profesoru na mail neposredno nakon objavljivanja rezultata pismenog ispita za taj rok.

5) Ukoliko je student bio sprečen da sprema/polaže kolokvijum/ispit zbog privatnih razloga (medicinski razlozi, druge privatne obaveze....) može se sa potrebnom dokumentacijom obratiti prodekanu za nastavu ili dekanu, koji će u skladu sa statutom fakulteta regulisati njegov slučaj. Otklon od gore navedenih pravila može se napraviti samo uz ZVANIČNU odluku prodekana za nastavu.

6) Pri polaganju pismenih i usmenih delova ispita student sa sobom mora imati indeks (ličnu kartu ili pasoš). Nije dozvoljena upotreba literature u bilo kom obliku, kao ni upotreba mobilnih telefona, kalkulatora i sličnih pomagala. Protiv studenta koji bude prekršio ova pravila biće podneta prijava disciplinskoj komisiji fakulteta.